ཕུར་བ་སྐྱབས་ཀྱིས་བཤད་པ་ལྟར་ན།ཁོས་ཚོང་ཁང་ཕྱེས་ཏེ་སློབ་མ་བསྡུས་པ་ནས་བཟུང་།རྫོང་ཡོངས་ཀྱི་གྲོང་རྡལ་དང་ཡུལ་ཚོ་སོ་སོའི་ཁྱིམ་ཚང་དབུལ་ཕོངས་ཡིན་པའི་སློབ་མ་བརྒྱ་ལྷག་སྔ་གཞུག་ཏུ་འདིར་ཡོང་ནས་ལག་རྩལ་སློབ་སྦྱོང་བྱས་ཤིང་།ད་སྐབས།སློབ་མ་མང་པོ་ཞིག་གིས་རང་ཉིད་ཀྱི་བོད་ལྭ་ཚོང་ཁང་གཉེར་ཡོད་པར་མ་ཟད།ཚོང་ལམ་ཡང་བྲིན་པོ་འདུག་ཟེར།ཁོས་མཚམས་སྦྱོར་བྱས་པ་ལྟར།གསར་འགོད་པ་སྔོན་ཆད་ཆོལ་གསུམ་མཐུན་སྒྲིལ་བོད་ལྭ་ཚོང་ཁང་ནས་ལོ་གཉིས་ལ་སློབ་སྦྱོང་བྱེད་མྱོང་བའི་བསམ་འཕེལ་གྱིས་གཉེར་བའི་མི་རིགས་གྱོན་ཆས་ཚོང་ཁང་དུ་ཕྱིན།ཚོང་ཁང་འདི་ནི་ཧུང་ཡོན་རྫོང་མཁར་དུ་ཡོད་པ་རེད།ཚོང་བདག་བསམ་འཕེལ་གྱིས་བཤད་ན།ཁོས་ཆོལ་གསུམ་མཐུན་སྒྲིལ་བོད་ལྭ་ཚོང་ཁང་ནས་སློབ་སྦྱོང་བྱས་རྗེས།ཚོང་ཁང་འདི་གཉེར་བ་རེད།ད་སྐབས་ཉིན་རེར་བོད་ལྭ་གཉིས་གསུམ་ཙམ་བཙོངས་ཐུབ་པས།ཟླ་རེའི་ཡོང་འབབ་སྒོརཙམ་ཡོད་པས།འཚོ་བ་སྔར་བས་སྐྱིད་པོ་འདུག་ཟེར།